Julian Barnes

Julian Barnes  (født 19. januar 1946 i Leicester) er en britisk forfatter. Han er bosatt i London.

Barnes fikk sitt litterære gjennombrudd med romanen Flauberts papegøye i 1984. Denne romanen innbrakte ham den franske prisen Prix Médicis, og den første nominasjonen til Bookerprisen. Ytterligere to nominasjoner til Bookerprisen fulgte i henholdsvis 1998 for England, England og i 2005 for Arthur & George, før Barnes omsider ble tildelt prisen i 2011 for The Sense of an Ending.

Liv og virke

Oppvekst og yngre år 
Barnes vokste opp i London, og gikk på City of London School fra 1957 til 1964. Begge foreldrene var fransk-lærere. Han dro til University of Oxford for å studere språk ved Magdalen College. Etter avlagt eksamen jobbet han først som leksikograf for Oxford English Dictionary i tre år. Deretter var han anmelder og litteraturredaktør for New Statesman og New Review. Fra 1979 til 1986 var Barnes TV-anmelder, først for New Statesman og deretter for The Observer.

Hans bror er Jonathan Barnes er filosof som har spesialisert seg på antikkens filosofi. Hans hustru Pat Kavanagh, som var litteraturagent, døde den 20. oktober 2008 av hjernekreft. Barnes skrev om sin sorg i et essay i boken Levels of Life. Han er ateist.

«The French Connection» 
Barnes er en erklært frankofil, og er blant de mest populære engelske forfatterne i Frankrike. I tillegg til Prix Medicis for Flauberts papegøye har han også fått Prix Femina for Talking It Over, og blitt tildelt Ordre des Arts et des Lettres, med graden offiser. Cross Channel er en samling fortellinger som omhandler forholdet mellom Storbritannia og Frankrike, og i essay-samlingen Something to Declare tar han for seg diverse franske emner.

Bibliografi

Romaner 
 Metroland (1980)
 Before She Met Me (1982)
 Flaubert's Parrot (1984) (Flauberts papegøye) – nominert til Bookerprisen
 Staring at the Sun (1986) (Se solen)
 A History of the World in 10½ Chapters (1989)
 Talking it Over (1991) (En trekanthistorie)
 The Porcupine (1992) (Pinnsvinet)
 England, England (1998) – nominert til Bookerprisen
 Love, etc (2000) (Kjærlighet etc.) – oppfølger til Talking it Over
 Arthur & George (2005) – nominert til Bookerprisen
 The Sense of an Ending (2011) (Fornemmelsen for slutten) – vinner av Bookerprisen, oversatt av John Erik Bøe Lindgren

Kortprosa og sakprosa 
 Letters from London (1995) – journalistikk fra The New Yorker
 Cross Channel (1996) – fortellinger
 Something to Declare (2002) – essay
 The Pedant in the Kitchen (2003) – mat-journalistikk
 The Lemon Table (2004) – fortellinger
 Nothing to Be Frightened Of (2008) – memoarer
 Pulse (2011) – fortellinger

Priser og utmerkelser 
 2011 – Bookerprisen for The Sense of an Ending
 2004 – Österreichischer Staatspreis für Europäische Literatur
 1992 – Prix Femina Étranger for Talking it Over
 1981 – Somerset Maugham Award for Metroland

Referanser

Eksterne lenker 
 
 
 
  Offisiell nettside til Dan Kavanagh (pseudonym)
  British Council site

Engelske forfattere
Engelskspråklige forfattere
Ordre des Arts et des Lettres
Personer fra Leicester